text: Mølleplan blokerer for nye møller
  19 februar 2013 kl. 17.52
  Hedensted Kommunes nye vindmølleplan kan betyde, at der ikke sættes en eneste mølle op. Planen tillader kun møller under 100 meter - og de produceres ikke mere.
  Det er direktør Asbjørn Bjerre fra Danmarks Vindmølleforening, som kritiserer kommunens plan. Efter voldsom debat om opstilling af kæmpemøller bl.a. ved Ørum, har politikerne vedtaget, at der kun tillades opstilling af møller på under 100 meter.
  - Det vil være ensbetydende med, at det ikke bliver muligt at stille møller op i Hedensted Kommune. For den type møller produceres ikke længere, udtaler Asbjørn Bjerre.
  